laion/Wikipedia-Exotic huggingface dataset:
רונאלדו (2000)

רונאלדו סזאר סוארס דוס סנטוס (בפורטוגזית: Ronaldo Cezar Soares dos Santos; נולד ב-7 בדצמבר 2000) הוא כדורגלן ברזילאי המשחק בעמדת הקיצוני הימני ברוסטוב מליגת העל הרוסית בכדורגל. רונאלדו נולד בריו דה ז'ניירו, וגדל במחלקת הנוער של סאו קייטנו, ששיחקה בליגות הנמוכות בברזיל. ב-22 בינואר 2020 ערך את הופעת הבכורה שלו בקבוצה הבוגרת, בהפסד קבוצתו 2–3 לפנאפולנסה (אנ'). ב-7 במרץ 2020 כבש שער בכורה בבוגרים, בניצחון קבוצתו 2–1 על אטיביה. בנובמבר 2020 חתם בבאהיה מליגת העל הברזילאית, והחל לשחק בקבוצה עד גיל 23 של המועדון. ב-28 ביולי 2021 ערך את הופעת הבכורה שלו בקבוצה הבוגרת, בהפסד קבוצתו 0–2 לאתלטיקו מיניירו. ב-16 ביוני 2022 חתם על חוזה לשלוש עונות בלבסקי סופיה מליגת העל הבולגרית. בינואר 2024 חתם ברוסטוב מליגת העל הרוסית. רונאלדו, באתר Transfermarkt רונאלדו, באתר Soccerway רונאלדו, באתר FootballDatabase.eu Portal do ABCdoABC, São Caetano é derrotado na estreia da Série A-2 para o Penapolense, www.abcdoabc.com.br (ב־Brazilian Portuguese) Portal do ABCdoABC, Ronaldo festeja primeiro gol como profissional, www.abcdoabc.com.br (ב־Brazilian Portuguese) "Ronaldo vê estreia regular, lamenta gol perdido e revela que nome foi inspirado no Fenômeno". ge (בBrazilian Portuguese). נבדק ב-2023-08-09. „ПФК Левски“ подписа с Роналдо (ВИДЕО), ПФК Левски София, ‏2022-06-16
קצף

קצף הוא חומר שנוצר על ידי לכידת בועות גז רבות בנוזל או במוצק. השם קצף לעיתים ניתן לתופעות דומות לזו שתוארה מעלה, כמו למשל קצף קוונטי. השימוש הנפוץ בשפה המדוברת הוא לקצף גומי, לפּוֹלִיסְטִירֶן או לקצף תעשייתי אחר. למן תחילת המאה ה-20 החלו להשתמש בסוגים שונים של קצפים מוצקים המיוצרים באופן מיוחד. צפיפות החומר הנמוכה של קצפים אלו הפכה אותם למבדדי חום ולמכשירי ציפה מעולים, בנוסף לכך הקלות והדחיסות שלהם הפכו קצפים אלו לאידיאלים למטרות אריזת חומרים ולמטרות מילוי. ניתן למצוא מספר קצפים נוזליים גם בשימוש לכיבוי אש, במיוחד אש הנוצרת משמנים. במקרה זה משמעותו של המונח היא "נוזל תוסס", הנוצר כתוצר לוואי שבדרך כלל אינו רצוי בייצור מרכיבים שונים. לדוגמה, קצף הוא בעיה משמעותית בכימיה תעשייתית, במיוחד בתהליכים ביוכמיים. מרכיבים ביולוגיים רבים, לדוגמה חלבונים, מייצרים בקלות קצף בתסיסה. קצף יוצר בעיה משום שהוא משנה את זרימת הנוזל וחוסם את מעבר החמצן מן האוויר (לכן מונעים נשימה מיקרובית בתהליכי תסיסה). מסיבה זו, נהוג להוסיף תרכובות הגורמות אנטי-הקצפה, כמו שמני סיליקון, על מנת למנוע בעיות כאלו. אם יש צורך בהקצפה, גורם הקצפה יכול לעזור. קצף סביב הפה יכול להיות סימפטום לכלבת אצל בעלי חיים. בצירוף קצף ים משתמשים כדי לתאר את הקצף שנוצר על פני המים מפעולת הגלים. בדרך מסוימת, לחם מותפח הוא קצף, משום שהשמרים גורמים ללחם לתפוח על ידי ייצור בועות קטנות של אוויר בבצק. קצפים שאנו פוגשים בחיינו אינם מסודרים בדרך כלל והם מורכבים מבועות בגדלים שונים. המחקר העוסק בצורות אופטימליות של קצף קשור קשר הדוק לבעיות מתמטיות של ריצוף המרחב ושל בעיית מינימום שטח הפנים. תאוריות על מבנה האתר הביאו את לורד קלווין לשאול מהי הדרך לרצף את המרחב בתאים שווי נפח, באופן ששטח הפנים של כל תא יהיה הקטן ביותר האפשרי. בעיה זו ידועה היום בשם בעיית קלווין, וטרם נמצא לה פתרון שלם. קלווין הציע פתרון מסוים לבעיה, שבו כל התאים בעלי צורה אחידה, אלא שלא ידוע האם זהו אכן הסידור הטוב ביותר. מבנה וייר-פלן (שגילו הפיזיקאים Denis Weaire ו-Robert Phelan, ולו שטח פנים השווה ל-0.997 מזה של הסידור של קלווין) נחשב למבנה תא היחידה הטוב ביותר של קצף המסודר בצורה מושלמת, אם כי גם לטענה זו טרם נמצאה הוכחה. במבנה של ווייר ופלן משתתפים, לסירוגין, שני פאונים מעוגלים קמעא: אחד הוא דמוי תריסרון, ולשני שתי פאות מנוגדות בצורת משושה ו-12 פאות בצורת מחומש. קצפים מוצקים יוצרים מחלקה של חומרים תאיים הנדסיים קלי משקל. ניתן לסווג את הקצפים לשני סוגים, בהתבסס על המבנה הנקבובי שלהם. הסוג הראשון של הקצף נקרא קצף בעל מבנה תא פתוח. קצף זה מכיל נקבוביות המחוברות אחת לשנייה ויוצרות יחדיו רשת מחוברת. סוג הקצף השני לא מורכב מנקבוביות מחוברות והוא נקרא קצף בעל מבנה תא סגור. באופן נורמלי, קצפי התא הסגור הם בעלי כוח דחיסה גבוה יותר הודות למבנה שלהם. מחלקה מסוימת של קצפים בעלי תאים סגורים ידועה כקצף סינתטי, המכיל חלקיקים חלולים המשובצים באריג מרושת. קצפים בעלי מבנה התא הסגור הם בעלי יציבות ממדית גבוהה יותר, מקדם ספיגת לחות נמוך וחוזק גבוה יותר בהשוואה לקצפים בעלי מבנה תא פתוח. משתמשים בכל סוגי הקצפים במידה רבה כחומר מרכזי בתרכובות במבנה סנדוויץ'. כאשר אור עובר בקצף, הוא נשבר פעמים רבות עקב מספר הדופנות הגבוה בין הבועות. וכאשר האור חוזר מגיעות הקרניים לעין והוא נראה לבן. קצפת קצף של בירה (באנגלית) בעיית קצף הבידוד במעבורת "דיסקברי" קצף, באתר אנציקלופדיה בריטניקה (באנגלית)
ריקרדיניו (2001)

ריקרדו ויאנה פילו (בפורטוגזית: Ricardo Viana Filho; נולד ב-23 באפריל 2001) הוא כדורגלן ברזילאי המשחק בעמדת החלוץ בלבסקי סופיה. ריקרדיניו שיחק במחלקות הנוער של סאו פאולו וגרמיו, ולקראת עונת 2021 החל לשחק בקבוצה הבוגרת של גרמיו. ב-1 בספטמבר 2021 הושאל לעונה אחת למאריטימו מליגת העל הפורטוגלית, וב-13 בספטמבר כבש את שער הבכורה שלו, בתיקו 2–2 עם ארוקה. ב-19 ביולי 2022 הושאל לאתלטיקו גויאניינסה מליגת העל הברזילאית עד לתום העונה. ב-20 בדצמבר 2022 חתם לשלוש עונות בלבסקי סופיה מליגת העל הבולגרית. ריקרדיניו, באתר Transfermarkt ריקרדיניו, באתר Soccerway ריקרדיניו, באתר FootballDatabase.eu 'Ricardowski': aposta de R$ 536 milhões do Grêmio saiu do São Paulo e já fez gol 'graças' a vídeo de Romário no Youtube, ESPN.com, ‏2021-03-16 (בפורטוגזית) Após morte de pai, Ricardinho, do Grêmio, também perde avô vítima de complicações da Covid-19, ge, ‏2021-04-01 (ב־Brazilian Portuguese) Bem-vindo Ricardinho – CSM (ב־European Portuguese) Marítimo vs. Arouca - 13 September 2021 - Soccerway, int.soccerway.com Ricardinho - Transfer history, www.transfermarkt.com (באנגלית) „ПФК Левски“ подписа с Рикардиньо (ВИДЕО), ПФК Левски София, ‏2022-12-20 (ב־)
שלושים ושלוש

שלושים ושלוש (מעוצב: 33) הוא אלבום האולפן השני של הזמרת-יוצרת הישראלית עלמה זהר, אשר יצא ב-4 באוגוסט 2010 על ידי חברת התקליטים לב גרופ מדיה. לאחר ההצלחה הארצית עם אלבום הבכורה של עלמה זהר, דברי (2008), הוחלט להוציא אלבום נוסף בשם שלושים ושלוש. ב-2 באוגוסט, יומיים לפני יצאת האלבום, אירעה השמעת בכורה ב-ynet לשלושת השירים "בנגקוק", "עבדים משוחררים" ו"אניות". באלבום השתתף גם המוזיקאי גבע אלון. על שם האלבום אמרה זהר: ”שלושים ושלוש זו נקודת ציון בזמן” והוסיפה ”דברים שרואים מכאן ועכשיו, מהמקום שבו אני נמצאת”. האלבום שלושים ושלוש באתר ספוטיפיי 33, 2010-01-01, נבדק ב-2023-08-09 לראות את הזהר, באתר ynet, 2 באוגוסט 2010
ז'ואאו קרבאליו

ז'ואאו אנטוניו אנטונש קרבאליו (בפורטוגזית: João António Antunes Carvalho; נולד ב-9 במרץ 1997 בקסטנהיירה דה פרה שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת אולימפיאקוס מליגת העל היוונית. קרבאליו גדל במחלקת הנוער של בנפיקה ליסבון, ובשנת 2015 החל לשחק בקבוצת המילואים של המועדון. ב-30 בינואר 2017 הושאל קרבאליו לויטוריה סטובל מליגת העל הפורטוגלית עד לתום עונת 2016/2017. ב-5 בפברואר ערך את הופעת הבכורה שלו במועדון, בהפסד 2-1 לארוקה במסגרת המחזור ה-20 בליגה. ב-19 במרץ הבקיע את שערו היחיד במועדון, בתיקו 1-1 נגד פורטו במסגרת המחזור ה-26 בליג. בסך הכל ערך 15 הופעות ליגה במדי המועדון. לקראת עונת 2017/2018 חזר קרבאליו לבנפיקה ליסבון. ב-5 בדצמבר 2017 ערך את הופעת הבכורה שלו בקבוצה הראשונה של המועדון, בהפסד 2-0 לפ.צ. בזל במסגרת שלב הבתים של ליגת האלופות לעונת 2017/2018. ב-3 בינואר 2018 ערך את הופעת הבכורה שלו בליגה, בתיקו 1-1 נגד ספורטינג ליסבון במסגרת המחזור ה-16 בליגה. הוא ערך שבע הופעות ליגה במדי המועדון. ב-14 ביוני 2018 חתם קרבאליו על חוזה לחמש שנים בנוטינגהאם פורסט מהפוטבול ליג צ'מפיונשיפ. ב-4 באוגוסט ערך את הופעת הבכורה שלו במועדון, בתיקו 1-1 נגד בריסטול סיטי במסגרת המחזור הראשון בליגה לעונת 2018/2019. ב-19 בספטמבר הבקיע את שער הבכורה שלו במועדון, בניצחון 2-1 על שפילד ונסדיי במסגרת המחזור השמיני בליגה. הוא ערך 68 הופעות ליגה במדי המועדון, בהן הבקיע חמישה שערים. ב-29 בספטמבר 2020 הושאל קרבאליו לאלמריה מהליגה הספרדית השנייה למשך עונת 2020/2021. ב-4 באוקטובר ערך את הופעת הבכורה שלו במועדון, בהפסד 1-0 לספורטינג חיחון במסמגרת המחזור הרביעי בליגה. הוא ערך 33 הופעות ליגה במדי המועדון. ב-29 בינואר 2022 חתם קרבאליו באולימפיאקוס מליגת העל היוונית. ב-22 באוגוסט 2022 הושאל לאשטוריל מליגת העל הפורטוגלית למשך עונת 2022/2023. קרבאליו שיחק בנבחרת פורטוגל עד גיל 21. אולימפיאקוס אליפות יוון (1): 2021/2022 ז'ואאו קרבאליו, באתר Transfermarkt ז'ואאו קרבאליו, באתר Soccerway ז'ואאו קרבאליו, באתר WorldFootball.net ז'ואאו קרבאליו, באתר FootballDatabase.eu Forest agree double signing באתר הרשמי של נוטינגהאם פורסט, 14 ביוני 2018 (באנגלית) Carvalho leaves on loan באתר הרשמי של נוטינגהאם פורסט, 29 בספטמבר 2020 (באנגלית) Ολυμπιακός: Ανακοινώθηκε ο Ζοάο Καρβάλιο באתר Sport24, ‏ 29 בינואר 2022 (ביוונית) Confirmado: João Carvalho regressa a Portugal cedido pelo Olympiacos באתר O Jogo, ‏ 22 באוגוסט 2022 (בפורטוגזית)
ולטון פליפה

ולטון פליפה פרגואה דה מלו (בפורטוגזית: Welton Felipe Paraguá de Melo; נולד ב-6 באוגוסט 1997) הוא כדורגלן ברזילאי המשחק בעמדת הקיצוני השמאלי בלבסקי סופיה. ולטון נולד בפרנבאי, ברזיל, והחל את קריירת המשחק שלו בקבוצות מליגות הכדורגל הנמוכות בברזיל. ב-4 בינואר 2022 חתם על חוזה לשלוש עונות בלבסקי סופיה מליגת העל הבולגרית. ב-19 בפברואר 2022 ערך את הופעת הבכורה שלו בקבוצה, בניצחון 2–1 על לוקומוטיב פלובדיב. ב-26 בפברואר כבש שער בכורה, בניצחון קבוצתו 2–0 על צסק"א 1948. בסך הכל, בעונתו הראשונה בקבוצה כבש 3 שערים ובישל 3 נוספים ב-14 משחקים בכל המסגרות. בעונת 2022/2023 כבש 8 שערים ובישל 4 ב-42 משחקים בכל המסגרות. ולטון פליפה, ברשת החברתית אינסטגרם ולטון פליפה, באתר Transfermarkt ולטון פליפה, באתר Soccerway ולטון פליפה, באתר FootballDatabase.eu Botafogo-PB acerta a venda do atacante Welton para o futebol búlgaro, ge, ‏2021-12-21 (ב־Brazilian Portuguese) Levski Sofia - Lokomotiv Plovdiv, Feb 19, 2022 - efbet Liga - Match sheet, www.transfermarkt.com (באנגלית) CSKA 1948 - Levski Sofia, Feb 26, 2022 - efbet Liga - Match sheet, www.transfermarkt.com (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ולטון פליפה".
אישטוואן פייר

אישטוואן פייר (במקור פרידמן, בהונגרית: Fejér István;‏ קאשה, 25 באפריל 1911 – בודפשט, 26 בפברואר 1976) היה עיתונאי יהודי-הונגרי (יליד סלובקיה של היום), עורך עיתון, במאי תיאטרון, זוכה פרס אטילה יוז'ף (הפרס הספרותי הממלכתי ההונגרי הגבוה ביותר). אישטוואן פרידמן נולד במשפחה יהודית כבנם של רופא העיניים וילמוש פייר (פרידמן) ושל אליס וייזר. הוא סיים את לימודיו בפראג. מ-1934 עבד בתיאטרון של המשורר הצ'כי אמיל פרצישק בוריאן (אנ') בשם D34. בשנת 1936, הוא היה אחד מהחברים המייסדים של חוג פטפי. בין 1936 לבין 1938, היה עיתונאי ב"יום הונגרי" (Magyar Nap). הוא עבר לממלכת הונגריה ב-1940, אך נכלא בשל פעילותו בתנועת הפועלים. בין השנים 1945–1948 היה מראשי ה"איגוד לתרבות הפועלים" (Munkás Kultúrszövetség). בין 1948 לבין 1951, היה העורך של העיתון "תיאטרון וקולנוע" (Színház és Mozi); ואחר כך, בין 1957 לבין 1958 היה העורך הראשי הראשון של כתב העת קולנוע תיאטרון מוזיקה. (היורש המשפטי של כתב העת הקודם). לאחר מכן, בין 1958 לבין 1967, ניהל את הבמה העליזה ואת "הבמה הקטנה". אשתו הייתה ג'ורג'י ליידנפרוסט (1906–1994), לה נישא ב-5 באוגוסט 1941 בבודפשט. נולדה להם בת אחת: יהודית. מספר ההצגות הבכורה של מחזותיו הרשום במאגר התיאטרון: 43 . התובע הראשי העירוני (1947) חלום, חלום... (חמש פארסות קברט, עם פרנץ הידווגי ולאסלו טאבי, 1947) חופן של אושר (1950) גלגול על הראש (1955) הכיוון קראקס (עם אישטוואן קאלאי, 1957) עיניים מכוסות (1958) מתאים לדעת מה מתאים (1966) הבמה העליזה. אפשר קצת פחות? (מערכונים, עם אלמר בורוש (במקור ברנשטיין), 1967) רוח הרפאים באה לבית (קומדיה, 1972) הומור מגיע לבית (סצנות קברט, 1973) פרס אטילה יוז'ף (1958) Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש) Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות הבמה ההונגרי) Színházi adattár. Országos Színháztörténeti Múzeum és Intézet (מאגר תיאטרון. המוזיאון והמכון לתולדות התיאטרון הלאומי) לקסיקון ההומור עורך: מיקלוש קפושי (Tarsoly Kiadó - 2001; מסת"ב 963 86162 3 7 ) "Gyászjelentése (1976)". נבדק ב-2020-10-29. "Szülei házasságkötési bejegyzése a kassai izraelita hitközség házassági akv. 9/1905. folyószáma alatt". נבדק ב-2020-10-29. "Fejér Istvánné gyászjelentése (1994)". נבדק ב-2020-10-29. "Házasságkötési bejegyzése a Budapest VIII. kerületi polgári házassági akv. 1180/1941. folyószáma alatt". נבדק ב-2020-10-29. 2013. július 29-i lekérdezés
באנקי

האם התכוונתם ל... דונאט באנקי – מהנדס מכונות הונגרי-יהודי ז'וז'ה באנקי – שחקנית יהודייה-הונגריה שירה בנקי – קורבן רצח שנאה ישראלית
מוציא ת'נשמה (סרט)

מוציא ת'נשמה (באנגלית: It Lives Inside) הוא סרט אימה על-טבעי שנכתב ובוים על ידי בישאל דוטה, בכיכובה של מייגן סורי ובהפקת "ניאון (חברת סרטים) (אנ')". סאם היא תלמידת תיכון אמריקאית ממוצא הודי, שדוחה את שורשיה ורוצה להיות כמו כולם. כששד שטני חוטף את חברת ילדותה, היא צריכה לחזור למקורותיה כדי להביס אותו. סאם, מתבגרת אמריקאית-הודית, חיה חיים אידיאליים בפרבר אמריקאי עם אימה המסורתית ואביה האהוב. חוסר הביטחון של סאם בנוגע לשורשיה מתגבר, כשחברת ילדות לשעבר ממוצא הודי גם היא, בשם תמירה, מתחילה להתנהג מוזר ונושאת עמה צנצנת ריקה לכל מקום. ברגע של כעס, סאם שוברת את הצנצנת של תמירה, דבר המוביל להשתלשלות מסויטת של אירועים, שמקורם בנער הודי אחר שנרצח שנים קודם, יחד עם כל משפחתו על ידי אותה ישות דמונית שהשתחררה מהצנצנת. כשתמירה נעלמת, סאם מחליטה לעשות כל שביכולתה כדי להציל אותה. הסרט הוקרן לראשונה בפסטיבל SXSW (South by Southwest) שבטקסס וצפוי לצאת לאקרנים בארצות הברית ב-22 בספטמבר ויום לפני כן, ב-21 בספטמבר בישראל. אתר האינטרנט הרשמי של מוציא ת'נשמה (באנגלית) "מוציא ת'נשמה", במסד הנתונים הקולנועיים IMDb (באנגלית) "מוציא ת'נשמה", באתר Rotten Tomatoes (באנגלית) "מוציא ת'נשמה", באתר Metacritic (באנגלית) "מוציא ת'נשמה", במסד הנתונים הקולנועיים KinoPoisk (ברוסית) "מוציא ת'נשמה", באתר ביקורות הסרטים Rotten Tomatoes (באנגלית) "סיפור התבגרות שמפיח רוח (תרתי משמע) חדשה בז'אנר האימה", באתר AWFJ.org, ‏7 באוגוסט 2023 8.5/10 "סיפור מפחיד שמשתמש בחכמה בישות דמונית כדי להעביר את המאבקים של נערה מתבגרת", באתר The Blogging Banshee מייגאן נווארו, 3.5 "דמויות מורכבות ושדים שלא הכרנו – בהחלט שווה צפייה", באתר Bloody Disgusting, ‏13 במרץ 2023 ג'ייסון אדמס, "פנים חדשות לאימה. שקשקתי מפחד", באתר Mashable, ‏7 באוגוסט 2023 מייק מקגרנהן, 3.5/4 "מצמרר מפחד. בסרט הזה יש שתיים מהסצנות הכי מפחידות שראיתי לאחרונה", באתר Aisle Seat דאגלס דוידסון, 3.5 "מפחיד בקטע טוב", באתר Elements of Madness, ‏7 באוגוסט "סרט אימה ומסע התבגרות יחד באופן שלא ראיתי לפני", באתר Tales from the Paulside
ג'וזף אדה

ג'וזף אומה אדה (באנגלית: Joseph Oma Adah; נולד ב-8 ביוני 1999 באבוג'ה שבניגריה) הוא כדורגלן ניגרי המשחק בעמדת קשר הכנף. אדה גדל באקדמיית אמקסון, והחל את הקריירה המקצוענית שלו בקבוצת קצינה יונייטד מליגת העל הניגרית. ב-6 באפריל 2019 חתם בסלוצק מליגת העל הבלארוסית, במדיה ערך 24 הופעות ליגה והבקיע שער אחד. ב-25 בינואר 2020 חתם אדה בפיוניק ירוואן מליגת העל הארמנית. הוא ערך שש הופעות ליגה במדי המועדון, בהן הבקיע שער אחד. ב-12 ביולי 2020 חתם אדה בגנדזסאר קפאן מליגת העל הארמנית. הוא ערך שמונה הופעות ליגה במדי המועדון, בהן הבקיע שער אחד. ב-25 בפברואר 2021 חתם בשחטיור קרגנדה מליגת העל הקזחית. ב-5 במרץ ערך את הופעתו היחידה במדי המועדון, בהפסד 1–2 לקאיראט אלמטי במסגרת הסופר קאפ הקזחי. הוא שיחק גם בקבוצת המילואים של המועדון. ב-18 בספטמבר 2021 חתם אדה באולימפ-דולגופרודני מהליגה הרוסית השנייה. הוא ערך 21 הופעות ליגה במדי המועדון, בהן הבקיע שלושה שערים. ב-1 ביולי 2022 חתם בנ.ק צליה מליגת העל הסלובנית, אך לא שיחק במדי המועדון. ב-31 בינואר 2023 חתם אדה בדינמו מינסק מליגת העל הבלארוסית. ב-20 בספטמבר 2023 חתם בסקציה נס ציונה. ג'וזף אדה, באתר Transfermarkt ג'וזף אדה, באתר Soccerway ג'וזף אדה, באתר WorldFootball.net ג'וזף אדה, באתר FootballDatabase.eu ՊԱՇՏՈՆԱԿԱՆ ՀԱՅՏԱՐԱՐՈւԹՅՈւՆ. Ժոզեֆ Ադահ Օմա באתר הרשמי של פיוניק ירוואן, 25 בינואר 2020 (בארמנית) ОФИЦИАЛЬНО: ДЖОЗЕФ АДА ОМА — ИГРОК ФК ШАХТЕР באתר הרשמי של שחטיור קרגנדה, 25 בפברואר 2021 (בקזחית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וזף אדה".
תחנת קרול

תחנת קרול היא אחת מתחנות הקו האדום כחלק מהדנקל. מיקומה על רחוב זאב אורלוב, צמוד להצטלבותו עם רחוב יעקב קרול ולקראת קצהו המערבי של רחוב אורלוב והצטלבותו עם רחוב ז'בוטינסקי בפתח תקווה. למרות שמה, התחנה לא ממוקמת בשכונת קרול בפתח תקווה, ושם התחנה נגזר משם הרחוב הסמוך לתחנה. התחנה ממוקמת בין שכונות נווה גן מצפון–מערב ולב המושבה מדרום–מזרח, והיא התחנה השלישית מתחילת תוואי הרכבת הקלה מכיוון מזרח. התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023. מיקום התחנה, בניגוד לתחנות הממשיכות אותה מערבה עד למחלף גהה, לא היה על נתיב תחבורה ציבורית לאורך רחוב ז'בוטינסקי בפתח תקווה. למעשה, בזמן פעילות הנתיב וגם לאחר מכן גודל במקום דשא, כחלק מאי תנועה ברחוב. בדצמבר 2018 החלו עבודות להנחת מסילות מסילות הרכבת בתוואי והקמת תשתיות בשבילן. בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום. בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023. התחנה נמצאת סמוך לנקודת ההצטלבות של שני רחובות ראשיים בפתח תקווה: רחוב זאב אורלוב ורחוב ז'בוטינסקי. שכונות נווה גן מצפון–מערב ולב המושבה מדרום–מזרח נמצאות מצפון–מערב ומדרום–מזרח (בהתאמה) לתחנה. במרחק הליכה מהתחנה נמצא שוק פתח תקווה, המשורת גם על ידי תחנת פינסקר. סביבת התחנה מכילה בעיקר אזורי מגורים, ושכונות נוספות הקרובות לתחנה ומשורתות חלקית ידה הן שכונת קרול (משורתת גם היא בעיקר על ידי תחנת פינסקר), מזרח רמת ורבר (שאר השכונה משורת בעיקר בידי תחנת דנקנר), ושכונת אחים ישראלית. תחנת קרול באתר נת"ע קרול, באתר עיריית פתח תקווה מפות שכונות העיר, באתר עיריית פתח תקווה מפת שכונות העיר, באתר עיריית פתח תקווה 3 481, גוגל מפות, ‏נובמבר 2011 מתן דויטש, מעל ומתחת לאדמה: צפו בעבודות להקמת הרכבת הקלה בפתח תקוה (וידאו), באתר mynet‏ פתח תקוה, 11 בדצמבר 2018 מסילות בפתח תקווה. הקו האדום., נבדק ב-2023-08-30 יובל שדה, יש תאריך: הקו האדום של הרכבת הקלה ייפתח ב-18 באוגוסט, באתר כלכליסט, 4 באוגוסט 2023
ג'ון דוראטה

ג'ון סקוט דוארטה (באנגלית: John Scott Duarte; נולד ב-9 בספטמבר 1966) הוא פוליטיקאי, איש עסקים וחקלאי אמריקאי. דוראטה מכהן כחבר בבית הנבחרים של ארצות הברית עבור המחוז ה-13 של קליפורניה מאז 2023 מטעם המפלגה הרפובליקנית. דוארטה נולד ב-9 בספטמבר 1966 במודסטו, קליפורניה, לג'ים ואניטה דוארטה. הוא ממוצא פורטוגלי. דוארטה סיים את לימודיו בבית הספר לעסקים באוניברסיטת הפסיפיק עם תואר MBA ותואר ראשון מאוניברסיטת המדינה של סן דייגו ב-1989. ב-1989 החל דוארטה את הקריירה שלו כסגן נשיא למכירות ב-Duarte Trees & Vines, שהוקמה על ידי הוריו ב-1988. ב-2007 הוא הפך למנכ"ל ולנשיא החברה. בשנת 2017, דוארטה חויב לשלם קנס ממשלתי בסך 2.8 מיליון דולר לאחר שחיל ההנדסה של צבא ארצות הברית טען כי הוא הפר את חוק המים הנקיים בכך שחרש שדה כדי לשתול חיטה על רכושו במחוז טהמה. ב-9 במרץ 2022 השיק דוארטה קמפיין על מנת לייצג את מחוז הקונגרס ה-13 של קליפורניה לאחר שמחזור החלוקה מחדש של ארצות הברית ב-2020 יצר מחוז חדש המבוסס בעמק המרכזי. הוא וחבר האספה של מדינת קליפורניה אדם גריי עלו לשלב הבחירות הכלליות. הוא ניצח את גריי בבחירות לבית הנבחרים של ארצות הברית ב-2022 עם 50.2% מהקולות. הוא הוכרז כמנצח ב-3 בדצמבר 2022, כמעט חודש לאחר הבחירות. הוא הושבע לתפקידו ב-3 בינואר 2023. הוא תמך בקווין מקארתי כיו"ר בית הנבחרים של ארצות הברית. דוארטה חבר בוועדת החקלאות, הוועדה למשאבי הטבע ובועדת תחבורה ותשתיות. מדיה וקבצים בנושא ג'ון דוראטה בוויקישיתוף ג'ון דוראטה, ברשת החברתית LinkedIn ג'ון דוראטה, באתר המדריך הביוגרפי של הקונגרס של ארצות הברית (באנגלית) Shawna Mizelle, Republican John Duarte wins open House seat in California after Democrat concedes | CNN Politics, CNN, ‏3 בדצמבר 2022 (באנגלית) U. S. Capitol Room H154 Washington, DC 20515-6601 p:225-7000, John S. Duarte (California (CA)), 118th Congress Profile, Office of the Clerk, U.S. House of Representatives (באנגלית)
דאדרה ונאגר האוולי ודאמאן ודיו

דאדרה ונגר האולי ודאמאן ודיו (בהינדי: दादरा और नगर हवेली एवं दमन और दीव) היא טריטוריית איחוד בהודו, שהוקמה ב-2020 על ידי מיזוג הטריטוריות דאדרה ונאגר האוולי ודאמאן ודיו. הטריטוריה מורכבת ארבעה מחוזות: דאדרה, נאגר האוולי, דאמאן ודיו. כל ארבעת האזורים היו בעבר חלק מהודו הפורטוגזית, עם בירה משותפת בפאנאג'י שבגואה. דאמאן ודיו היו מושבות פורטוגזיות משנות ה-20 של המאה ה-20 ועד שסופחו להודו ב-19 בדצמבר 1961. דאדרה ונאגר האוולי סופחו על ידי הוד וב-11 באוגוסט 1961. פורטוגל הכירה רשמית בריבונות הודו על האזורים רק לאחר מהפכת הציפורנים בשנת 1974. דמאן ודיו היו כחלק מטריטוריית האיחוד של גואה, דאמאן ודיו שהקומה ב-1962, והפכו לטריטוריית איחוד נפרדת כאשר גואה קיבלה מעמד של מדינה ב-1987. דאדרה ונאגר האוולי היו טריטוריית איחוד החל מסיפוחן להודו ב-1961. ביולי 2019 הציעה ממשלת הודו למזג את שני הטריטוריות לטריטוריית איחוד אחת על מנת לצמצם כפילות שירותים ולהפחית את עלות הניהול. הפרלמנט של הודו אישר חוק לאיחוד הטריטוריות ב-26 בנובמבר 2019, ונשיא הודו ראם נאת' קובינד חתם עליו ב-9 בדצמבר 2019. לשני הטריטוריות היה בעבר מושל משותף ואותם פקידי ממשל. העיירה דמאן נבחרה להיות בירת הטריטוריה החדשה של הטריטוריה האיחוד בפועל נקבע ל-26 בינואר 2020, יום השנה השבעים לכניסתה של חוקת הודו לתוקף המצוין בהודו כיום הרפובליקה. דאדרה ונגר האוולי ודאמאן ודיו מורכבת מארבעה אזורים נפרדים הממוקמים במערב הודו. דאדרה היא מובלעת קטנה בתוך מדינת גוג'ראט. נאגר הוואלי היא מובלעת בצורת כ' הממוקמת בין מדינות גוג'ראט ומהאראשטרה המכילה מובלעת נגדית של גוג'ראט סביב הכפר מג'וואל. דמאן היא מובלעת על חוף גוג'ראט, ודיו הוא אי מול חופי גוג'אראט. דאדרה ונגאר האולי ודמאן ודיו מנוהלת כטריטוריית איחוד של הודו. נשיא הודו ממנה מנהל לניהול הטריטוריה מטעם הממשלה המרכזית של הודו. השלטון המרכזי רשאי למנות יועצים שיסייעו למנהל בתפקידיו. בירת הטריטוריה היא דאמאן בעוד סילבסה היא העיר הגדולה ביותר. אכיפת החוק בטריטוריה היא באחריות משטרת דאדרה ונגר האוולי ודאמאן ודיו. הטריטוריה מצויה תחת סמכותו של בית המשפט העליון של בומביי. דאדרה ונגר האוולי ודמאן ודיו שולחת שני חברים ללוק סבהה, הבית התחתון של הפרלמנט ההודי. הטריטורייה מחולקת לשני מחוזות בחירה: מחוז דמאן ודיו ומחוז דדרה ונאגר האוולי. Indian states since 1947 "Data" (PDF). egazette.nic.in. נבדק ב-9 ביוני 2020. {{cite web}}: (עזרה) "Govt plans to merge 2 UTs -- Daman and Diu, Dadra and Nagar Haveli". Dutta, Amrita Nayak (10 ביולי 2019). "There will be one UT less as Modi govt plans to merge Dadra & Nagar Haveli and Daman & Diu". נבדק ב-31 בינואר 2020. {{cite web}}: (עזרה) מדיה וקבצים בנושא דאדרה ונאגר האוולי ודאמאן ודיו בוויקישיתוף אתר האינטרנט הרשמי של דאדרה ונאגר האוולי ודאמאן ודיו
על המהפכה

על המהפכה (באנגלית: On Revolution) הוא ספר משנת 1963 מאת התאורטיקנית הפוליטית חנה ארנדט. הספר משווה בין שתי מהפכות מרכזיות במאה השמונה עשרה, המהפכה האמריקאית והמהפכה הצרפתית. 12 שנים לפני פרסום על המהפכה פרסמה ארנדט את ספרה הראשון, יסודות הטוטליטריות, שבו סקרה מהפכות שלדעתה היו כושלות. ארנדט חקרה תנועות של התנגדות בלתי אלימה אשר לדעתה היו עשויות לשקם משטרים דמוקרטיים ברחבי העולם. התחזיות שלה התבררו כנכונות במידה רבה, והמהפכות הללו מבוססות על העקרונות שהיא קבעה. בספר קודם, המצב האנושי, טענה ארנדט שישנם שלושה מצבי פעילות אנושית: עבודה, מלאכה ופעולה. "עבודה" היא מצב של קיום - כלומר, לעשות את מה שצריך כדי להישאר בחיים. עבור ארנדט, זו צורת הפעילות האנושית הנמוכה ביותר (כל היצורים החיים מסוגלים לכך). "מלאכה" הוא תהליך יצירה - צייר עשוי ליצור יצירת אמנות גדולה, סופר עשוי ליצור יצירת ספרות גדולה וכו'. עבור ארנדט, "מלאכה" היא מאמץ שיש לו תכלית. בזכות היצירות שלך, אנשים עשויים לזכור אותך; ואם היצירה שלך מספיק משמעותית אתה עשוי להיזכר במשך אלפי שנים. ארנדט מביאה כדוגמה את האיליאדה אשר אנשים עדיין קוראים אותה ובזכותה והומרוס ייזכר כל עוד אנשים ימשיכו לספר את הסיפורים שלו. עם זאת, ארנדט טוענת שהאיליאדה עדיין נקראת רק בזכות הגיבור שלה: אכילס. משום שאכילס מייצג "פעולה". רק על ידי אינטראקציה עם אחרים באיזשהו תחום ציבורי ניתן להעביר את המורשת שלך לדורות הבאים; רק על ידי עשיית משהו בלתי נשכח באמת יכול אדם להשיג אלמוות. בספר זה טוענת ארנדט שהמהפכה הצרפתית, על אף שנלמד עליה רבות ואף ניסו לחקות אותה, הייתה אסון ואילו המהפכה האמריקאית אשר לא זכתה לתשומת לב רבה הייתה מוצלחת. טענה זו מנוגדת לדעות מרקסיסטיות ושמאלניות נפוצות. לפי ארנדט נקודת המפנה במהפכה הצרפתית חלה כאשר מנהיגי המהפכה בחרו להתמקד בחמלה להמונים במקום בשאיפה לחירות. באמריקה, לעומת זאת, האבות המייסדים דבקו במטרה של Constitutio Libertatis – תחום ציבורי שבו חופש פוליטי מובטח לכולם. עם זאת, ארנדט מאמינה שהרוח המהפכנית של המייסדים אבדה עם הזמן ומציעה להקים מערכת של "מועצות קטנות" כדי להחזיר אותה. ארנדט האמינה שמנהיגי המהפכה האמריקנית הם "שחקנים" אמיתיים (במובן הארנדטיאני), ושהחוקה שלהם יצרה "ציבורים" פעילים. מנהיגי המהפכה הצרפתית, לעומת זאת, היו מרוכזים מדי בקיום (מה שארנדט כינתה "הדרישות שלהם ללחם"), בניגוד ל"פעולה". כדי שמהפכה תצליח באמת, היא חייבת לאפשר ולעודד יצירת - "ציבורים" כאלה. מנהיגי המהפכה האמריקאית יצרו "ציבור" ופעלו בתוכו; שמותיהם ייזכרו. מנהיגי המהפכה הצרפתית קיבלו את לחמם; שמותיהם נשכחו. בביקורת של אריק הובסבאום על הספר נטען שארנדט בחרה בקפידה את נקטה גישה המקרים שסקרה והראיות שהציגה. לדוגמה, הוא טען שארנדט אינה מתייחסת למהפכות שלא התרחשו במערב, כמו המהפכה הסינית של 1911, ושתיאורה של המהפכה הרוסית מוטעה. בשל כך, הובסבאום מוצא שהקשר בין המהפכות הארנדטיאניות להיסטוריה הוא "מקרי כמו זה של תאולוגים ואסטרונומים מימי הביניים". כמו כן, הוא מוצא פגם בכך שארנדט רואה מהפכות כמשהו נורמטיבי ומתאר זאת כ"אידיאליזם פילוסופי מיושן ". E. J. Hobsbawm, Revolutionaries: Contemporary Essays. London: Weidenfeld and Nicolson. 1973. pp. 201–209. ISBN 0297765493.